พระราชกฤษฎีกา
พระราชกฤษฎีกา
แบ่งส่วนราชการและกำหนดหน้าที่ของส่วนราชการ
กองทัพบก กองบัญชาการทหารสูงสุด กระทรวงกลาโหม
พ.ศ.
๒๕๐๘
---------------------
 
ภูมิพลอดุลยเดช ป.ร.
  ให้ไว้
ณ วันที่ ๒๓ กรกฎาคม พ.ศ. ๒๕๐๘
 
เป็นปีที่ ๒๐
ในรัชกาลปัจจุบัน

 พระบาทสมเด็จพระปรมินทรมหาภูมิพลอดุลยเดช มีพระบรมราชโองการ
โปรดเกล้า ฯ ให้ประกาศว่า
 โดยที่เป็นการสมควรแบ่งส่วนราชการและกำหนดหน้าที่ของส่วนราชการกอง
ทัพบก
กองบัญชาการทหารสูงสุด กระทรวงกลาโหม
 อาศัยอำนาจตามความในมาตรา
๑๘ แห่งพระราชบัญญัติจัดระเบียบราช
การกระทรวงกลาโหม
พ.ศ. ๒๕๐๓
จึงทรงพระกรุณาโปรดเกล้า ฯ ให้ตราพระราชกฤษฎีกา
ขึ้นไว้
ดังต่อไปนี้

 มาตรา ๑
พระราชกฤษฎีกานี้เรียกว่า
"พระราชกฤษฎีกาแบ่งส่วนราชการและ
กำหนดหน้าที่ของส่วนราชการกองทัพบก กองบัญชาการทหารสูงสุด กระทรวงกลาโหม 
พ.ศ. ๒๕๐๘"

 มาตรา ๒
พระราชกฤษฎีกานี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป

 มาตรา ๓
ให้แบ่งส่วนราชการกองทัพบก
กองบัญชาการทหารสูงสุด 
กระทรวงกลาโหม
ดังนี้
 (๑) สำนักงานเลขานุการกองทัพบก
 (๒) กรมกำลังพลทหารบก
 (๓) กรมข่าวทหารบก
 (๔) กรมยุทธการทหารบก
 (๕) กรมส่งกำลังบำรุงทหารบก
 (๖) สำนักงานปลัดบัญชีกองทัพบก
 (๗) กองทัพภาคที่ ๑
 (๘) กองทัพภาคที่ ๒
 (๙) กองทัพภาคที่ ๓
 (๑๐) มณฑลทหารบกที่ ๕
 (๑๑) กรมการขนส่งทหารบก
 (๑๒) กรมการทหารช่าง
 (๑๓) กรมการทหารสื่อสาร
 (๑๔) กรมการสัตว์ทหารบก
 (๑๕) กรมพลาธิการทหารบก
 (๑๖) กรมแพทย์ทหารบก
 (๑๗) กรมยุทธโยธาทหารบก
 (๑๘) กรมสรรพาวุธทหารบก
 (๑๙) กรมการเงินทหารบก
 (๒๐) กรมการสารวัตรทหารบก
 (๒๑) กรมจเรทหารบก
 (๒๒) กรมสวัสดิการทหารบก
 (๒๓) กรมสารบรรณทหารบก
 (๒๔) กรมยุทธศึกษาทหารบก
 (๒๕) วิทยาลัยการทัพบก
 (๒๖) โรงเรียนเสนาธิการทหารบก
 (๒๗) โรงเรียนนายร้อยพระจุลจอมเกล้า
 (๒๘) กรมการรักษาดินแดน

 มาตรา ๔
หน้าที่ของส่วนราชการกองทัพบก
กองบัญชาการทหารสูงสุด 
กระทรวงกลาโหม
มีดังนี้
 (๑) สำนักงานเลขานุการกองทัพบก มีหน้าที่ปฏิบัติงานทางธุรการของผู้บัญชา
การทหารบก
รองผู้บัญชาการทหารบก
ผู้ช่วยผู้บัญชาการทหารบก
เสนาธิการทหารบก และ
ของผู้ดำรงตำแหน่งอื่นตามแต่ผู้บัญชาการทหารบกจะได้มอบหมายวางแผนอำนวยการ และ
ประสานงานประชาสัมพันธ์ของกองทัพบก
 (๒) กรมกำลังพลทหารบก มีหน้าที่วางแผน อำนวยการประสานงาน และ
กำกับการอันเกี่ยวกับกิจการกำลังพลทั้งปวงได้แก่การเตรียมกำลังพล การกำหนดความต้องการ
และการควบคุมกำลังพล
การปกครองกำลังพลและการบำรุงขวัญ
นอกจากนี้ยังมีหน้าที่แนะนำ 
ควบคุม กรมการสารวัตรทหารบก กรมสวัสดิการทหารบกและกรมสารบรรณทหารบก เฉพาะ
ในกรณีอันเกี่ยวกับการกำลังพล
 (๓) กรมข่าวทหารบก มีหน้าที่วางแผน
อำนวยการประสานงานและกำกับการ
อันเกี่ยวกับการข่าว
ได้แก่การดำเนินการในเรื่องการข่าว
การรักษาความปลอดภัย
การข่าวลับ 
การทูตฝ่ายทหารบกไทยในต่างประเทศ การติดต่อกับทูตฝ่ายทหารบกต่างประเทศในประเทศไทย 
การพิธีการทูตที่กองทัพบกต้องร่วมด้วย
การฝึกและศึกษาของเจ้าหน้าที่ข่าวของกองทัพบก การ
เตรียมชุดเจ้าหน้าที่บริการข่าวกรองพิเศษสำหรับปฏิบัติงาน นอกจากนี้ยังมีหน้าที่กำหนดความ
ต้องการและควบคุมการแจกจ่ายแผนที่ทหาร
 (๔) กรมยุทธการทหารบก มีหน้าที่วางแผน อำนวยการยุทธศาสตร์และยุทธ
การ
แผนการใช้กำลังทหารในเรื่องที่ได้รับมอบ การกำหนดการจัดตั้งและวางกำลังหน่วยทหาร 
วางแผนและนโยบายในการจัดการฝึก การศึกษาอบรม
การระดมพล การปลดพล การบินทหาร
บก
การสงครามจิตวิทยา
การปกครองในยามสงคราม
ดำเนินงานประวัติศาสตร์และพิพิธภัณฑ์
ทหารกำกับการและประสานงานให้เป็นไปตามแผนและนโยบายที่ได้วางไว้ และดำเนินกิจการตาม
สนธิสัญญาป้องกันร่วมเท่าที่เกี่ยวข้องกับกองทัพบก อำนวยการ วางแผนประสานงานและกำกับ
การ
การวิจัยของกองทัพบก
นอกจากนี้ยังมีหน้าที่ควบคุมกิจการศึกษาของกองทัพบก
 (๕) กรมส่งกำลังบำรุงทหารบก มีหน้าที่วางแผน อำนวยการ กำหนดนโยบาย 
โครงการและงบประมาณที่เกี่ยวกับการส่งกำลังบำรุง กำหนดนโยบาย ประสานและกำกับการ
เกี่ยวกับความต้องการ
การจัดหาสิ่งอุปกรณ์และยุทโธปกรณ์ควบคุมและกำกับการเกี่ยวกับการ
เก็บรักษา
การแจกจ่ายและจำหน่าย
การรักษาพยาบาล
การส่งกลับ การขนส่ง การบริการทาง
การส่งกำลังบำรุง
การจัดการเกี่ยวกับอสังหาริมทรัพย์
การประสาน ควบคุมและกำกับดูแลฝ่าย
ยุทธบริการในการกำหนดภารกิจ การจัดระเบียบปฏิบัติ
การดำเนินการกำลังพล
การฝึกและ
ศึกษาวิชาการส่งกำลังบำรุง การงบประมาณ
การวิจัยและพัฒนาการ
รวมทั้งกำหนดนโยบาย
เกี่ยวกับธุรกิจและอุตสาหกรรมที่เกี่ยวข้อง
 (๖) สำนักงานปลัดบัญชีกองทัพบก มีหน้าที่รวบรวมตรวจสอบวิเคราะห์โครง
การของกองทัพบก
จัดทำประสานและกำกับการเกี่ยวกับงบประมาณ การบัญชี
การเงินและการ
ตรวจบัญชี
เสนอความคืบหน้าและการสถิติของกองทัพบก ตรวจสอบวิธีดำเนินการเพื่อปรับปรุง
ส่วนราชการต่าง ๆ ของกองทัพบก ควบคุมกำกับดูแลกรมการเงินทหารบกในการกำหนดภารกิจ
การจัดระเบียบปฏิบัติ และการบริหารทางด้านการเงิน
 (๗) กองทัพภาคที่ ๑ มีหน้าที่ปกครอง บังคับบัญชามณฑลทหารบกที่ ๑ 
มณฑลทหารบกที่ ๒
จังหวัดทหารบกลพบุรีและหน่วยทหารที่กระทรวงกลาโหมกำหนด
 (๘) กองทัพภาคที่ ๒ มีหน้าที่ปกครอง บังคับบัญชามณฑลทหารบกที่ ๓ 
มณฑลทหารบกที่ ๖
และหน่วยทหารที่กระทรวงกลาโหมกำหนด
 (๙) กองทัพภาคที่ ๓ มีหน้าที่ปกครอง บังคับบัญชามณฑลทหารบกที่ ๔ 
มณฑลทหารบกที่ ๗
และหน่วยทหารที่กระทรวงกลาโหมกำหนด
 (๑๐) มณฑลทหารบกที่ ๕ มีหน้าที่ปกครอง บังคับบัญชา มณฑลทหารบกที่ 
๕ และหน่วยทหารที่กระทรวงกลาโหมกำหนด
 (๑๑) กรมการขนส่งทหารบก มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ จัดหา ส่งกำลัง
ซ่อมบำรุง บริการ วาง
หลักนิยมและทำตำราตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหารขนส่ง
 (๑๒) การการทหารช่าง มีหน้าที่วางแผน อำนวยการ ประสานงาน
แนะนำ 
กำกับการ
ดำเนินการ
วิจัยและพัฒนาการ ผลิต จัดหา ส่งกำลัง
ซ่อมบำรุง บริการ วางหลัก
นิยมและทำตำราตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหารช่าง
 (๑๓) กรมการทหารสื่อสาร มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ ผลิต จัดหา
ส่งกำลัง ซ่อมบำรุง บริการ 
วางหลักนิยมและทำตำราตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหาร
สื่อสาร
 (๑๔) กรมการสัตว์ทหารบก มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ ผลิต จัดหา
ส่งกำลัง ซ่อมบำรุง บริการ 
เวชกรรมป้องกัน
รักษาพยาบาล
ผสมพันธุ์สัตว์
การเสบียงสัตว์
วางหลักนิยมและทำตำรา
ตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหารการสัตว์
 (๑๕) กรมพลาธิการทหารบก มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ ผลิต จัดหา
ส่งกำลัง ซ่อมบำรุง บริการ 
วางหลักนิยมและทำตำราตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหาร
พลาธิการ
 (๑๖) กรมแพทย์ทหารบก มีหน้าที่วางแผน อำนวยการ ประสานงาน
แนะนำ 
กำกับการ
ดำเนินการ
วิจัยและพัฒนาการ ผลิต จัดหา ส่งกำลัง
ซ่อมบำรุง บริการ พยาธิวิทยา 
เวชกรรมป้องกัน
ทันตกรรม รักษาพยาบาล วางหลักนิยมและทำตำราตลอดทั้งการฝึกและศึกษา
เกี่ยวกับสิ่งอุปกรณ์และกิจการเหล่าทหารแพทย์
 (๑๗) กรมยุทธโยธาทหารบก มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ จัดหา ก่อสร้าง
ส่งกำลัง ซ่อมบำรุง เกี่ยว
กับสิ่งก่อสร้างและอสังหาริมทรัพย์ของกองทัพบก
 (๑๘) กรมสรรพาวุธทหารบก มีหน้าที่วางแผน อำนวยการ ประสานงาน 
แนะนำ
กำกับการ ดำเนินการ วิจัยและพัฒนาการ ผลิต จัดหา
ส่งกำลัง ซ่อมบำรุง บริการ 
วางหลักนิยมและทำตำราตลอดทั้งการฝึกและศึกษาเกี่ยวกับสิ่งอุปกรณ์และกิจการเหล่าทหาร
สรรพาวุธและการสงครามเคมี
 (๑๙) กรมการเงินทหารบก มีหน้าที่ปฏิบัติเกี่ยวกับการเบิก รับ จ่าย
และเก็บ 
รักษาเงิน
การบัญชีเงินของกองทัพบกตามระเบียบแบบแผนของทางราชการ ตลอดทั้งการฝึก
และศึกษาวิชาการเหล่าทหารการเงิน
 (๒๐) กรมการสารวัตรทหารบก มีหน้าที่วางแผนประสานงานและกำกับการ
อันเกี่ยวกับการรักษาระเบียบวินัย การจับกุมทหารที่กระทำความผิด การเรือนจำ การจราจรใน
กิจการทหาร
การรักษาความปลอดภัย
การฝึกและศึกษาวิชาการเหล่าทหารสารวัตร การสืบสวน 
การสอบสวนคดีอาญาซึ่งอยู่ในอำนาจศาลทหาร การป้องกัน การวิจัยอาชญากรรมในกองทัพบก
และในยามสงคราม
มีหน้าที่พิจารณาอำนวยการเกี่ยวกับทหารพลัดหน่วย เชลยศึก
ชนชาติศัตรู
และผู้ลี้ภัย
 (๒๑) กรมจเรทหารบก มีหน้าที่ดำเนินการตรวจราชการสืบสวน สอบสวนใน
เรื่องที่เกี่ยวกับประสิทธิภาพและราชการของหน่วยต่าง ๆ
ของกองทัพบก สืบสวนสอบสวน
พิจารณาเรื่องราวร้องทุกข์และการร้องเรียนที่เกี่ยวกับราชการหรือข้าราชการของกองทัพบก
 (๒๒) กรมสวัสดิการทหารบก
มีหน้าที่เกี่ยวกับสวัสดิภาพและบำบัดทุกข์บำรุง
สุขทั้งในด้านทรัพย์สินและสิ่งอุปโภคบริโภค
กับแนะนำส่งเสริมวิชาชีพและการกีฬาแก่ทหาร
ข้าราชการและครอบครัวในกองทัพบก
 (๒๓) กรมสารบรรณทหารบก
มีหน้าที่ปฏิบัติการเกี่ยวกับกิจการทางธุรการ 
ได้แก่การดำเนินงานทางหนังสือราชการของกองทัพบก พิธีการ การจัดหาและแจกจ่ายสิ่งพิมพ์ 
การดำเนินงานเกี่ยวกับการจัดการกำลังพล การสัสดี กฎหมาย
การฝึกและศึกษาวิชาการเหล่า
ทหารสารบรรณ
 (๒๔) กรมยุทธศึกษาทหารบก มีหน้าที่ประสานงาน แนะนำ กำกับการ ตรวจ
ตราในเรื่องการฝึกและศึกษาของบุคคลและหน่วยต่าง ๆ
ในกองทัพบก ในต่างกองทัพ และใน
ต่างประเทศ
อำนวยการฝึกและศึกษาวิทยาการเหล่าทหารราบ เหล่าทหารม้า
เหล่าทหารปืนใหญ่ 
การบินทหารบก
และการอนุศาสนาจารย์ของกองทัพบก
 (๒๕) วิทยาลัยการทัพบก
มีหน้าที่ให้การศึกษาและดำเนินการฝึกแก่นาย
ทหารสัญญาบัตรในหน้าที่ผู้บังคับบัญชาและฝ่ายอำนวยการชั้นสูงในกองทัพบก และกระทรวง
กลาโหมวางหลักนิยมของกองทัพบกในทางยุทธวิธีและการส่งกำลังบำรุงของหน่วยตั้งแต่กองพล
ขึ้นไป
 (๒๖) โรงเรียนเสนาธิการทหารบก มีหน้าที่ให้การศึกษาและดำเนินการฝึกแก่
นายทหารสัญญาบัตรในหน้าที่ผู้บังคับบัญชาและฝ่ายอำนวยการของกองพล และกรมผสม 
ค้นคว้าวิทยาการและเผยแพร่วิชาเสนาธิการกิจกับยุทธวิธีของกองพลและกรมผสม
 (๒๗) โรงเรียนนายร้อยพระจุลจอมเกล้า มีหน้าที่ให้การศึกษา อบรมและ
ดำเนินการฝึกนักเรียนนายร้อย
 (๒๘) กรมการรักษาดินแดน
มีหน้าที่ส่งเสริมกำลังของกองทัพบกในการป้อง
กันราชอาณาจักร
วางแผน
อำนวยการประสานงานและดำเนินการฝึกบุคคลเป็นผู้บังคับบัญชา
สำรองและกำลังอาสารักษาดินแดน

 มาตรา ๕
ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้

ผู้รับสนองพระบรมราชโองการ

จอมพล ถนอม กิตติขจร

นายกรัฐมนตรี

-------------------------------------------------------------------------------------------------------------
หมายเหตุ
:-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา
๑๘ แห่งพระราช
บัญญัติจัดระเบียบราชการกระทรวงกลาโหม พ.ศ. ๒๕๐๓ บัญญัติว่า
การแบ่งส่วนราชการ
กระทรวงกลาโหมตามที่กำหนดไว้ในมาตรา ๘
และการแบ่งส่วนราชการกองบัญชาการทหารสูงสุด
ตามที่กำหนดไว้ใน (๑) (๒) และ (๓) ของมาตรา ๑๓ ออกเป็นส่วนราชการส่วนใหญ่ถัดลงไป และ
การกำหนดหน้าที่ของส่วนราชการนั้น ๆ
ให้ตราเป็นพระราชกฤษฎีกา
จึงต้องตราพระราชกฤษฎีกา
ฉบับนี้เพื่อปฏิบัติตามพระราชบัญญัติจัดระเบียบราชการกระทรวงกลาโหม พ.ศ. ๒๕๐๓

[รก.๒๕๐๘/๖๑/๕๙๑/๓ สิงหาคม ๒๕๐๘]

 ธิดาวรรณ
/ แก้ไข
 ๖ พฤศจิกายน ๒๕๔๕
 B+A(C)